Joshua Bell
Store norske leksikon,Kunst og estetikk,Musikk,Klassisk musikk,Internasjonale klassiske instrumentalister
Joshua Bell er en amerikansk fiolinist som regnes som en av de ledene fiolinistene i sin generasjon.
Bell debuterte 14 år gammel med Philadelphia-orkesteret under Ricardo Muti. Han har samarbeidet med pianistene Jean-Yves Thibaudet og Olli Mustonen og cellisten Steven Isserlis og har gjestet Norge flere ganger. Siden 2011 er han kunstnerisk leder for Academy of St. Martin in the Fields.I løpet av karrieren har Bell spilt inn tallrike plater – fra 1986 til 1996 for Decca, siden for Sony. De fleste inneholder kjente verk fra standardrepertoaret av for eksempel Ludwig van Beethoven, Felix Mendelssohn-Bartholdy og Wolfgang Amadeus Mozart, men også Nicholas Maws fiolinkonsert som ble skrevet for Bell og filmmusikk, blant annet til filmene The Red Violin, Iris og Ladies in Lavender.I 2007 deltok Bell i et eksperiment der han spilte i en t-banestasjon i Washington D.C. i rushtrafikken. Av de 1097 forbipasserende stoppet bare sju personer for å lytte til ham, og bare en person gjenkjente ham. Journalisten Gene Weingarten skrev artikkelen Pearls Before Breakfast om eksperimentet som vant en Pulitzerpris i 2008.Bell spiller på Stradivarius' Gibson eks-Huberman-fiolinen fra 1713. Les mer i Store norske leksikon fiolin Musikk i USA Eksterne lenker Joshua Bells hjemmeside